สมรักษ์ คำสิงห์
สมรักษ์เข้าเรียนครั้งแรกที่โรงเรียนมหาไถ่ศึกษาโนนสมบูรณ์ ด้วยเหตุที่สมรักษ์มีพ่อเป็นนักมวยเก่า จึงได้รับการฝึกการชกมวยไทยมาตั้งแต่เด็ก ขึ้นชกมวยครั้งแรกขณะอายุได้ 7 ปี และได้ตระเวนชกตามเวทีงานวัดต่าง ๆ จนทั่ว และได้รับการทาบทามจาก ณรงค์ กองณรงค์ หัวหน้าคณะณรงค์ยิมให้มาร่วมค่าย สมรักษ์จึงขอขึ้นชกมวยไทยในชื่อ สมรักษ์ ณรงค์ยิม และกลายเป็นนักมวยมีชื่อในแถบจังหวัดขอนแก่น
โพธิ์ สุขน้อย
โพธิ์ สุขน้อย เริ่มฝึกหัดชกมวยกับอาจารย์ สำเภา ช่วยวงศ์ญาติ ขณะเรียนชั้น ม.1 โรงเรียนมัธยมวัดสระเกศ เมื่อ ปี พ.ศ. 2493 และอาจารย์ประเสริฐ บุรุษรัตนพันธ์ ที่บ้านมะลิวัลย์ (องค์การอาหารและเกษตรแห่งสหประชาชาติ FAO) เคยเป็นตัวแทนมวยสากลสมัครเล่นของโรงเรียน ได้รางวัลชนะเลิศของกรมพลศึกษาเมื่อปี พ.ศ. 2495 เป็นตัวแทนทีมชาติไทยแข่งขันกีฬาแหลมทอง พ.ศ. 2502 ขณะเป็นนักเรียนโรงเรียนนายจ่าอากาศ ได้รางวัลชนะเลิศ และตัวแทนทีมชาติไทยเข้าแข่งขันกีฬาโอลิมปิก พ.ศ. 2503